Raguviškių tiltas

Raguviškių tiltas – kelių tiltas Kretingos rajone, Žalgirio seniūnijoje, Raguviškiuose, kelyje . Nutiestas per Miniją, 0,4 km aukščiau nuo santakos su Kartenalės II upeliu, ties įkalnės įvažiavimu į Raguviškius. Tilto prieigose šalikelėje stovi aukštos medinės skulptūros, upės slėnis pažymėtas Minijos ichtiologinio draustinio ženklu. Prie tilto ir plačiame slėnyje galimi aukšti sezoniniai poplūdžio vandenys.Vietoj sniego – potvynis pajurionaujienos.com 2011-12-13 (nuotrauka)

Hidrologo Stepono Kolupailos tarpukario Minijos upės tyrinėjimuose Raguviškių tiltas nepaminėtas. Nurodyta 80,5 km upės kairiajame krante esančios Kartenalės žiotys, dešiniajame – „Raguviškės bažnytkaimis“.Steponas Kolupaila. Mūsų vandens keliai. Minija upese.lt 

1965 m. Raguviškiuose pastatytas gelžbetoninis tiltas. 2011 m. susidėvėjusiam transporto statiniui atliktas kapitalinis remontas.Tilto per Miniją valstybinės reikšmės rajoninio kelio Nr.2312 Kretinga–Raguviškiai–Budriai 8,2 km remontas (Pirkimo Nr. 100931) 2011-02-18  Remonto metu eismui buvo uždaroma viena tilto pusė. Buvo pakeistos pakloto ir suremontuotos perdangos konstrukcijos.  Ant tilto įrengta dviguba hidroizoliacija, nauja vandens surinkimo sistema, deformaciniai pjūviai, dviguba asasfaltbetonio danga. Nuimtus senus šalitilčius pakeitė nauji, su cinkuoto metalo apsauginiais atitvarais. Atstatytas gelžbetonio konstrukcijų apsauginis betono sluoksnis, antikoroziniais dažais padengtos metalinės dalys.Pradėjo tilto remontą pajurionaujienos.com 2011-07-05

Tilto ilgis – 84,1 m, plotis – 10,0 m. Ant jo nutiestos dvi eismo juostos. Tilto sijines konstrukcijas laiko vienkoloniai taurai su kintamo aukščio rygeliais.

 Šaltiniai 


 Nuorodos 

 Tiltų remonto finansavimas „Lietuvos keliai“, 2009/2, p. 15

Kategorija:Lietuvos sijiniai tiltai
Kategorija:Kretingos rajono tiltai
Kategorija:Tiltai per Miniją
Kategorija:Raguviškiai